দিনাজপুর সদর কোতয়ালী থানার ওসি রেদওয়ানুর রহিম জানান, আজ রোববার ভোরে শহরের রামনগর মহল্লার বকুলভিলা ছাত্রাবাসে অভিযান চালিয়ে শহর ছাত্রশিবিরের অর্থ সম্পাদক ময়নুল ইসলাম (২৫)সহ ৮ জনকে গ্রেফতার করা হয়। গ্রেফতারকৃতদের নিকট থেকে বেশ কিছু সংখ্যক জিহাদী বই, সিডি, লিফলেট, চাদা আদায়ের রশিদ ও ছাত্রশিবিরে ভর্তি ফরম উদ্ধার করা হয়। তাদের হেফাজত থেকে কিছু মানচিত্র উদ্ধার করা হয়েছে। প্রাথমিক জিজ্ঞাসাবাদে আটক ৮ জন শহরে নাশকতার পরিকল্পনার বেশ কিছু তথ্য দিয়েছে। তথ্যগুলো যাচাই-বাছাই করা হচ্ছে। এই ঘটনায় কোতয়ালী থানার এসআই আব্দুস সামাদ বাদী হয়ে বিশেষ ক্ষমতা আইনের ১৫ ক ধারায় একটি মামলা দায়ের করা হয়েছে।